CELEX: 22007D0572
Language: fi
Date: 2007-07-26 00:00:00
Title: 2007/572/EY: EU–Sveitsi-sekakomitean päätös N:o 2/2007, tehty 26 päivänä heinäkuuta 2007 , täysmaitojauheen Sveitsin kotimaisen viitehinnan oikaisemisesta

23.8.2007   
            
            
               FI
            
            
               Euroopan unionin virallinen lehti
            
            
               L 218/14
            
         EU–SVEITSI-SEKAKOMITEAN PÄÄTÖS N:o 2/2007,
   tehty 26 päivänä heinäkuuta 2007,
   täysmaitojauheen Sveitsin kotimaisen viitehinnan oikaisemisesta
   (2007/572/EY)
   SEKAKOMITEA, joka
   ottaa huomioon Brysselissä 22 päivänä heinäkuuta 1972 allekirjoitetun Euroopan talousyhteisön ja Sveitsin valaliiton sopimuksen, jäljempänä ’sopimus’, sellaisena kuin se on muutettuna Luxemburgissa 26 päivänä lokakuuta 2004 allekirjoitetulla Euroopan yhteisön ja Sveitsin valaliiton sopimuksella sopimuksen muuttamiseksi jalostettuihin maataloustuotteisiin sovellettavien säännösten osalta, ja sen pöytäkirjan nro 2 ja erityisesti sen 7 artiklan,
   sekä katsoo seuraavaa:
   Sekakomitea vahvistaa sopimuksen pöytäkirjan nro 2 täytäntöönpanoa varten sisäiset viitehinnat sopimuspuolille.
   Täysmaitojauheen todellinen Sveitsin kotimainen viitehinta oli oikaistava,
   ON PÄÄTTÄNYT SEURAAVAA:
   1 artikla
   Korvataan EU–Sveitsi-sekakomitean päätöksen N:o 1/2007 (1) taulukossa III oleva täysmaitojauheen Sveitsin kotimainen viitehinta 653,33 CHF/100 kg netto viitehinnalla 586,90 CHF/100 kg netto.
   Taulukossa III oleva oikaistu Sveitsin ja EY:n viitehintojen ero on vastaavasti 232,60 CHF/100 kg netto.
   Korvataan taulukossa IV oleva voimaantulosta lähtien sovellettava perusmäärä 269,00 CHF/100 kg netto määrällä 209,00 CHF/100 kg netto.
   Korvataan taulukossa IV oleva voimaantulosta kolmen vuoden kuluttua sovellettava perusmäärä 254,00 CHF/100 kg netto määrällä 198,00 CHF/100 kg netto.
   2 artikla
   Tämä päätös tulee voimaan päivänä, jona se tehdään.
   Sitä sovelletaan 1 päivästä helmikuuta 2007.
   
      Tehty Brysselissä 26 päivänä heinäkuuta 2007.
      
         
            Sekakomitean puolesta
         
         
            Puheenjohtaja
         
         Alan SEATTER
         
      
   
   
      (1)  EUVL L 35, 8.2.2007, s. 29.